open-index/open-wikipedia-markdown huggingface dataset:
Mirjana Marković

**Mirjana ”Mira” Marković** (; 10. heinäkuuta 1942 Požarevac – 14. huhtikuuta 2019 Sotši, Venäjä) oli serbialainen poliitikko ja miehensä Slobodan Miloševićin keskeinen taustavaikuttaja tämän toimiessa Jugoslavian ja Serbian valtionpäämiehenä. Marković oli sosiologian tohtori ja Belgradin yliopiston opettaja, joka johti myös omaa Jugoslavian vasemmisto -nimistä puoluetta. Markovićia on epäilty sekaantumisista salamurhiin, ja hän sai Serbiassa syytteen korruptiosta. Hän kuoli maanpaossa Venäjällä.

## Nuoruus, opiskelu ja akateeminen ura
Mirjana Marković syntyi vuonna 1942 Požarevacissa Saksan valtaamassa Serbiassa. Hänen vanhempansa olivat Jugoslavian partisaaneihin kuuluneet Moma Marković ja Vera Miletić.

Mirjana oli vain kaksivuotias, kun hänen äitinsä teloitettiin. Vera Miletić jäi vuonna 1944 kiinni Gestapolle. Hän kertoi partisaaneista kidutuksen takia, ja partisaanit teloittivat hänet petturuuden takia. Toisten todisteiden perusteella saksalaiset olisivat jo teloittaneet Miletićin eivätkä partisaanit.

Marković johti koulunsa nuorisokomiteaa, jossa oli mukana myös hänen tuleva aviomiehensä Slobodan Milošević. Heitä yhdisti rikkonainen lapsuus, sillä Miloševićin vanhemmat olivat tehneet itsemurhan. He menivät naimisiin vuonna 1965. Molemmat opiskelivat tuolloin Belgradin yliopistossa, Marković sosiologiaa ja Milošević oikeustiedettä. Marković luki tohtoriksi saakka ja opetti myöhemmin sosiologiaa Belgradin yliopistossa. Hän myös kirjoitti useita kirjoja ja kolumneja.

## Poliittinen ura
Marković on oli todella keskeinen vaikuttaja miehensä Slobodan Miloševićin poliittisen uran taustalla. Hän itse tuli aktiivisesti mukaan politiikkaan perustettuaan vuonna 1994 Jugoslavian vasemmisto -nimisen puolueen, joka teki Miloševićin sosialistisen puolueen kanssa läheistä yhteistyötä. Monet vasemmistopuolueen jäsenistä tulivat kulttuuripiireistä ja liike-elämästä. Marković kiisti olleensa varjopresidentti, mutta hänen vaikutusvaltansa miehensä politiikkaan oli suunnaton.

Milošević johti maansa traagisiin Kroatian, Bosnian ja Kosovon sotiin, joissa kuoli noin 200&nbsp;000 ihmistä. Hän oli ensimmäinen istuva valtionpäämies, jota syytettiin kansainvälisessä oikeudessa rikoksista ihmisyyttä vastaan. Miestään tukenutta Markovićia epäiltiin muun muassa sotkeentumisesta toimittaja Slavko Ćuruvijan ja poliitikko Ivan Stambolićin murhiin. Kun Milošević sai syytteet Jugoslavia-tuomioistuimessa, Marković kertoi miehensä vain taistelleen terroristeja vastaan ja tehneen velvollisuutensa.

## Maanpako ja kuolema
Marković lähti vuonna 2003 Serbiasta maanpakoon Venäjälle. Hän sai Serbiassa kaksi vuotta myöhemmin syytteen korruptiosta. Venäjä ei noudattanut kansainvälistä pidätysmääräystä, sillä Markovićia pidettiin poliittisena pakolaisena. Serbian oikeuslaitoksella meni 13 vuotta Markovićin tuomitsemiseen, ja hänet tuomittiin vuonna 2018 poissaolevana vuoden vankeuteen. Tuomio kuitenkin kumotiin vuoden 2019 alussa, ja tapaus määrättiin uudelleen käsiteltäväksi.

Marković kuoli huhtikuussa 2019 keuhkokuumeen komplikaatioihin Sotšissa, missä hän oli ollut sairaalahoidossa.

## Lähteet
Maahockey kesäolympialaisissa 2020 – naisten turnaus

**Naisten maahockeyturnaus [[Kesäolympialaiset 2020|Tokion olympialaisissa 2020]]** pelattiin Oi Hockey Stadiumilla 24. heinäkuuta – 6. elokuuta. Turnaukseen osallistui 12 joukkuetta, joista yksi paikka oli varattu isäntämaa Japanille. Hallitsevana mestarina turnaukseen lähti Iso-Britannia.

## Karsinnat
Karsinnat koostuvat maanosien omista karsintaturnauksista sekä yleisistä karsintatapahtumista. Afrikan, Aasian, Amerikan, Euroopan ja Oseanian karsintaturnauksista pääsee yksi joukkue.

### Olympiaturnaukseen päässeet maat

1 Japani voitti Aasian kisoissa maahockeyturnauksen, jolloin kyseisestä turnauksesta mikään uusi joukkue ei karsiutunut olympiaturnaukseen. Karsintapaikka siirtyi yleisiin karsintapahtumiin.

## Lohkovaihe
Lohkojen joukkueet jaettiin FIH:n rankingin perusteella siten, maat saivat sijoituksen rankingin perusteella. Lohkoon A sijoitettiin maat sijoilla 1., 4., 5., 8., 9. ja 12. Lohkot ilmoitettiin 23. marraskuuta 2019.

### Lohko A




### Lohko B




## Pudotuspelit




### Ottelut

#### Puolivälierät

#### Välierät

#### Pronssiottelu

#### Loppuottelu

## Sijoitukset

## Mitalistijoukkueiden pelaajat

## Lähteet
Julia Müller

**Julia Müller** (s. 10. joulukuuta 1985 Hampuri) on saksalainen maahockeypelaaja. Hänen toistaiseksi ainoa olympiamitalinsa tuli kesäolympialaisista 2016 naisten maahockeyturnauksesta Saksan joukkueessa.

## Lähteet
Jordanian ralli 2010

**Jordanian ralli 2010** (virallisesti *2. Jordan Rally *) oli Rallin MM-sarjan kauden 2010 kolmas osakilpailu, joka ajettiin 1.–3. huhtikuuta 2010.

## Tapahtumia
Kimi Räikkönen teki historiaa ollen ensimmäinen suomalainen, joka on saanut MM-pisteitä sekä rallissa että Formula 1:ssä. Aiemmin vain Carlos Reutemann on tehnyt samoin.

Kilpailussa puhuttivat tallien taktikoinnit toisena päivänä, jolloin kilpailijat pyrkivät saamaan paremman lähtösijan viimeiselle päivälle. Citroën järjesti, että Sébastien Ogier kirjautui huoltoon viisi minuuttia myöhässä aamulla, jolloin hän sai 50 sekunnin aikasakon ja putosi viidennelle sijalle. Ford pyysi superralli-säännön turvin kilpailuun palannutta Mikko Hirvosta lähtemään huollosta ennen aikaansa, jolloin hän siirtyi lähtöjärjestyksessä Loebin ja Latvalan väliin. Citroën vastasi tähän järjestämällä Ogierin kirjautumaan erikoiskokeen 14 lähtöön kahdeksan minuuttia ennen aikaansa, jolloin hän lakaisi tietä Loebille. Loeb nousi viimeisen päivän aamuna 37,8 sekunnin johtoon Latvalan edelle.

## Erikoiskokeet
Kilpailussa oli 21 erikoiskoetta, joiden yhteispituus oli 339,48 kilometriä. Siirtymiä oli 572,30 kilometriä ja kokonaispituus oli 911,78 kilometriä.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Turkin ralli 2010

**Turkin ralli 2010** (virallisesti *10. Rally of Turkey*) oli Rallin MM-sarjan kauden 2010 neljäs osakilpailu, joka ajettiin 16.−18. huhtikuuta. 

Kilpailun voitti Sébastien Loeb. Mikko Hirvonen ja Jari-Matti Latvala kärsivät kilpailun aikana rengasrikoista ja ajovirheistä, ja Kimi Räikkönen ajoi kauden parhaimman tuloksensa sijoittumalla viidenneksi. Viimeisen päivän aamuna kaksi ensimmäistä erikoiskoetta peruttiin koska tiet olivat liian huonossa kunnossa.

## Erikoiskokeet
Kilpailussa oli 23 erikoiskoetta, joiden yhteispituus oli 358,84 kilometriä. Siirtymiä oli 745,31 kilometriä ja kokonaispituus oli 1104,15 kilometriä.

## Tulokset

## Muuta
* Dennis Kuipersin uran ensimmäiset pisteet.
* Aaron Burkartin uran ensimmäinen piste.

## Lähteet

## Aiheesta muualla
* Rally-Maps.com, erikoiskokeet kartalla
Twista (valmentaja)

**Slaava ”Twista” Räsänen** (s. 6. kesäkuuta 1987) on suomalainen Counter-Strike 2 -valmentaja sekä entinen kilpapelaaja. Hän valmensi suomalaista ENCE eSports -organisaation joukkuetta vuosina 2018–2020. Aiemmin Räsänen on valmentanut muun muassa maltalaista iGame-joukkuetta.
Nykyisin Räsänen työskentelee Pelaajatcom nimisessä maansiirto/selostus firmassa. Räsänen on yksi asiallisimmista firman selostajista, joka sentään tietää Counter-Strike pelistä jotain. 

Syyskuussa 2020 Räsänen sai 15 kuukauden bannin valmentajana toimimisesta. Räsänen oli käyttänyt iGame-joukkuetta valmentaessaan hyväksi ohjelmointivirhettä, joka mahdollisti vastajoukkueen pelaajien seuraamisen huomaamatta. ENCE ilmoitti kunnioittavansa päätöstä ja siirsi Räsäsen pois valmentajan tehtävästä. Hänet korvasi valmentajana myöhemmin Eetu "saw" Saha.

Twista valmentaa nykyisin uudistunutta Rare Atom joukkuetta, kun hän lähti JANO Esports -joukkueesta syyskuussa 2023.

## Lähteet
Sarah Thomas

**Sarah Thomas** esiintyy seuraavien henkilöiden nimenä:

* Sarah Thomas (s. 1934), intialainen kirjailija
* Sarah Thomas (s. 1952), brittiläinen näyttelijä
* Sarah Thomas (s. 1981), brittiläinen maahockeypelaaja
* Sarah Thomas (s. 1973), amerikkalaisen jalkapallon tuomari
* Sarah Thomas (s. 1992), brittiläinen sulkapalloilija
* Sarah Thomas (s. 1969), brittiläinen uimari

## Katso myös

* Sara Thomas (s. 1941), yhdysvaltalainen poliitikko
Sarah Thomas (maahockeypelaaja)

**Sarah Thomas** (s. 12. tammikuuta 1981) on brittiläinen maahockeypelaaja. Häntä valmentaa Jason Lee. Thomas on saavuttanut kesäolympialaisissa 2012 naisten maahockeyn pronssia. Hän on myös saanut hopeaa naisten Hockey Champions Trophy-turnauksesta 2012 Britannian joukkueesta.

Thomas on 163 senttimetriä pitkä ja painaa 59 kilogrammaa. Hän asuu New Hartfordissa.

## Lähteet
Pasi Jokinen

**Pasi Pellervo Jokinen** (s. 31. toukokuuta 1967 Iitti) on suomalainen kenraalimajuri evp. Hän toimi sotilasurallaan viimeiseksi Suomen ilmavoimien komentajana 1. huhtikuuta 2019 – 31. toukokuuta 2022.

Jokinen valmistui kadettikoulusta vuonna 1991 ja toimi sen jälkeen vuoteen 1994 asti hävittäjälentolaivue 31:ssä lentoupseerina (Hawk ja MiG-21). Jokinen kävi lennonopettajakurssin Kauhavalla vuosina 1994–1995. Hän oli vuonna 1996 Yhdysvalloissa F-18–koulutuksessa ja toimi sen jälkeen hävittäjälentolaivue 31:ssä 1996–1998 lennonopettajana, lentueen varapäällikkönä ja päällikkönä.

Ilmavoimien esikuntaan Jokinen siirtyi vuonna 2010 ja toimi siellä eri tehtävissä vuoteen 2017 saakka lukuun ottamatta Ilmavoimien teknillisen koulun johtajuutta vuonna 2013 ja Ilmaoperaatiokeskuksen päällikkyyttä vuosina 2014–2015. Ilmavoimien esikunnasta operaatiopäällikön tehtävästä Jokinen siirtyi pääesikunnan valmiuspäälliköksi elokuussa 2017. Tästä tehtävästä hänet nimitettiin ilmavoimien komentajaksi 1. huhtikuuta 2019 lukien. Häntä edelsi ilmavoimien komentajana Sampo Eskelinen ja seurasi Juha-Pekka Keränen.

Jokinen ylennettiin everstiksi vuonna 2012, prikaatikenraaliksi vuonna 2017 ja kenraalimajuriksi vuonna 2019.

## Lähteet
Bulgarian ralli 2010

**Bulgarian ralli 2010** (virallisesti *41. Rally Bulgaria*) oli Rallin MM-sarjan kauden 2010 seitsemäs osakilpailu, joka ajettiin 9.−11. heinäkuuta. Kilpailussa oli 14 erikoiskoetta.

Kilpailu oli Citroënin ylivoimaa, kun Fordin menestys viikonlopun aikana kariutui väärään rengasvalintaan sekä erikoiskokeiden pohja-aikojen puuttumiseen. Kilpailun voitti Citroënin Sébastien Loeb. Citroën otti neloisvoiton kilpailussa, joka oli ensimmäinen neloisvoitto valmistajalle sitten Safari-rallin 1993.
Erikoiskoe 7 peruttiin, kun suuri joukko katsojia tukki maalialueen.

## Erikoiskokeet
Kilpailussa oli 14 erikoiskoetta, joiden yhteispituus oli 354,10 kilometriä. Siirtymiä oli 715,46 kilometriä ja kokonaispituus oli 1069,56 kilometriä.

## Tulokset

## Muuta
* Frigyes Turánin uran ensimmäiset pisteet.

## Lähteet

## Aiheesta muualla

* Rally-Maps.com, erikoiskokeet kartalla
Solveig Wikström

**Solveig Ragnborg Wikström** (o.s. **Johansson**; s. 3. syyskuuta 1931 Jomala) on suomenruotsalainen taloustieteilijä ja Tukholman yliopiston yritystalouden emeritaprofessori.

Wikström  valmistui diplomiekonomiksi Åbo Akademista vuonna 1954 ja filosofian lisensiaatiksi Göteborgin yliopistosta 1961.

Wikström nimitettiin Tukholman yliopiston apulaisprofessoriksi 1968, Lundin yliopiston professoriksi 1978 ja Tukholman yliopiston professoriksi 1989.

Suomen Tiedeseuran ulkomainen jäsen Wikström on ollut vuodesta 1993. Vuonna 1999 hänelle myödettiin ruotsalaisen Torsten Söderbergin säätiön taloustieteellinen palkinto (Det Söderbergska handelspriset).

## Teoksia
* Wikström, Solveig – Normann, Richard: *Knowledge and value: A new perspective on corporate transformation*. London: Routledge, 1994. 

## Lähteet

## Aiheesta muualla
* Solveig Wikström. Stockholm University, School of Business. Researchgate. 
*
Joyce Beatty

**Joyce Birdsong Beatty** (o.s. **Hannah**; s. 12. maaliskuuta 1950 Dayton, Ohio) on yhdysvaltalainen poliitikko. Beatty kuuluu Yhdysvaltain demokraattiseen puolueeseen. Hän on istunut Yhdysvaltain edustajainhuoneen jäsenenä Ohion vaalipiiristä tammikuusta 2013 lähtien.

Hänen miehensä Otto Beatty Jr. on poliitikkona samassa puolueessa.

## Lähteet
Harriet Wallberg

**Gun Harriet Wallberg Henriksson** (s. 25. toukokuuta 1956) on ruotsalainen kliinisen fysiologian erikoislääkäri ja Karoliinisen instituutin fysiologian professori. Hän toimi Karoliinisen instituutin rehtorina (2004–2012) ja kanslerina (6/2014–9/2016), kunnes hänet vapautettiin tästä tehtävästä, koska hän oli osaltaan vaikuttanut italialaisen kirurgi-tutkija Paolo Macchiarinin palkkaamiseen Karoliiniseen instituuttiin.

Wallberg opiskeli ensin liikunnanopettajaksi Tukholmassa (GIS, 1975–1977) ja sitten lääkäriksi Karolisessa instituutissa (LL 1986). Hän väitteli vuonna 1987. Vuonna 1988 hänestä tuli Karoliinisen instituutin dosentti. Hän suoritti kliinisen fysiologian erikoistumisen 1993. 

Suomen Tiedeseuran ulkomainen jäsen vuodesta 2006. 

## Lähteet

## Aiheesta muualla
Debbie Lesko

**Debra Kay Lesko** (o.s. **Lorenz**; s. 14. marraskuuta 1958 Sheboygan, Wisconsin) on yhdysvaltalainen poliitikko. Hän kuuluu Yhdysvaltain republikaaniseen puolueeseen. Lesko on istunut Yhdysvaltain edustajainhuoneen jäsenenä Arizonan vaalipiiristä toukokuusta 2018 lähtien.

## Lähteet
Oksetaani

**Oksetaani** on neliatominen heterosyklinen yhdiste, jonka molekyylikaava on C3H6O. Siitä käytetään myös nimiä *1,3-propyleenioksidi*, *1,3-epoksipropaani* ja *trimetyylioksidi.* Se on väritön neste, jolla on miellyttävä, aromaattinen tuoksu. Orgaanisia yhdisteitä, jotka sisältävät oksetaanirenkaan, voidaan kutsua oksetaaneiksi.

## Valmistus
Oksetaania voidaan valmistaa esimerkiksi antamalla kaliumhydroksidin reagoida 3-kloropropyyliasetaatin kanssa 150&nbsp;°C lämpötilassa.

:

Tässä reaktiossa oksetaanin saanto on noin 40%, koska reaktiossa voi syntyä monenlaisia sivutuotteita. Muita tapoja valmistaa oksetaanirengas ovat Paternò–Büchi -reaktio, diolin syklisoituminen, tai kuusiatomisen, syklisen karbonaattiesterin dekarboksylaatio.

## Paklitakseli
 
Paklitakseli on esimerkki luonnossa esiintyvästä molekyylistä, jossa on oksetaanirengas. Sitä käytetään monien syöpätyyppien hoidossa solunsalpaajana. Molekyylin oksetaanirenkaalla on tärkeä rooli paklitakselin sitoutumisessa syöpäsolujen tubuliineihin.

## Lähteet

## Aiheesta muualla
*ChemSpider: Oxetane 
*Oxetane synthesis
Annika Waenerberg

**Leeni Annika Waenerberg** (o.s. **Kojo**; s. 14. marraskuuta 1952 Kokkola) on suomalainen taidehistorioitsija, joka on toiminut Jyväskylän yliopiston taidehistorian professorina.

Waenerberg tuli ylioppilaaksi Puolalan yhteislyseosta Turusta vuonna 1971. Hän valmistui Åbo Akademista filosofian kandidaatiksi (1978) ja opiskeli sen jälkeen Münchenin yliopistossa Saksassa vuosina 1978–1979. Hän jatkoi Åbo Akademissa filosofian lisensiaatiksi (1982) ja tohtoriksi (1992).  Hänen saksankielinen väitöskirjansa oli otsikoitu *Urpflanze und Ornament: Pflanzenmorphologische Anregungen in der Kunsttheorie und Kunst von Goethe bis zum Jugendstil*.  Työ sai huomiota ulkomaillakin ja toi Waenerbergille Åbo Akademin väitöskirjapalkinnon seuraavana vuonna. Waenerberg on ollut Oulun yliopiston taidehistorian dosentti vuodesta 1994 ja Åbo Akademin dosentti vuodesta 1995. 

Työurallaan Waenerberg on toiminut Turun kaupungin historiallisen museon tutkimusapululaisena (1976–1979), Joensuun taidemuseon museoamanuenssina (1980–1992) ja museonjohtajana (1992–1999). Hän on ollut Jyväskylän yliopiston taidehistorian professori vuodesta 2000. Lisäksi hän on kuulunut Valtion taidemuseon johtokuntaan vuodesta 2000, ja Suomalaisen Tiedeakatemian jäsen hän on ollut vuodesta 2005.

Waenerbergin tutkimusaiheita ovat olleet orgaanisuus taiteessa, maisemataide, taide ja matka sekä taidehistorian metodologia.

## Teoksia
* Waenerberg, Annika (toim): *Karjala kankailla: Pohjois-Karjalan ja Laatokan Karjalan kuvataidetta 1800-luvulta nykyaikaan*. Joensuun taidemuseon julkaisuja, 1. 1985. .
* Waenerberg, Annika (toim): *Karjala kankailla: Pohjois-Karjalan ja Laatokan Karjalan kuvataiteilijahakemisto*. Joensuun taidemuseon julkaisuja, 2. 1985.  . 
* Waenerberg, Annika: *Urpflanze und Ornament: Pflanzenmorphologische Anregungen in der Kunsttheorie und Kunst von Goethe bis zum Jugendstil*. Diss. Helsinki: Societas scientiarum Fennica. 1992. Commentationes humanarum litterarum, 98.  ..
* Waenerberg, Annika: *Parviaisen matkassa. Med penseln i bagaget: Oscar Parviainen 1880–1938.* Joensuun taidemuseon julkaisuja, 2. 1996. .
* Lukkarinen, Ville – Waenerberg, Annika: *Suomi-kuvasta mielenmaisemaan: Kansallismaisemat 1800- ja 1900-luvun vaihteen maalaustaiteessa*. Helsinki: Suomalaisen Kirjallisuuden Seura & Taidekoti Kirpilä. 2004. Suomalaisen Kirjallisuuden Seuran toimituksia, 965. Taidekoti Kirpilän julkaisuja, 3.  
* Waenerberg, Annika – Vélez Cea, Manuel: *Emil Cedercreutz 1879–1949*. Suomalaisen Kirjallisuuden Seura. 2019. .

## Lähteet

## Kirjallisuutta
* 
__NOTOC__
## Aiheesta muualla
*Annika Waenerberg. Researchgate
Ballao

**Ballao** () on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 812 asukasta (vuonna 2016) ja sen pinta-ala on 46,63 neliökilometriä. Se sijaitsee 98 metrin korkeudella merenpinnan yläpuolella.

## Lähteet

## Aiheesta muualla
Työelämäprofessori

**Työelämäprofessori** (, joskus muodossa **vierailijaprofessori**) on määräaikainen opetustehtävä suomalaisissa yliopistoissa. Sen täyttämisessä ei käytetä vertaisarviointia, eikä se ole yliopistolain mukainen virka. Professoriliiton mielestä sitä ei pidä lyhentää muotoon professori.

## Työelämäprofessorit Suomessa
Suomessa on ainakin 138 työelämäprofessoria, joista Aalto-yliopistossa 49 (2021–2022), kun varsinaisia professoreja on yli 2&nbsp;300 ja apulaisprofessoreja yli 600. Työelämäprofessoreilta ei edellytetä tohtorin tutkintoa kuin kolmessa yliopistossa. Taideyliopisto on poikkeus: siellä ei ole erikseen nimetty työelämäprofessoreja, vaan osa professoreista on taiteellisin perustein valittuja työelämään kytkeytyviä henkilöitä.

Helsingin yliopistossa tehtävä edellyttää tohtorin tutkinnon suorittamista, ja se täytetään kutsusta. Kutsutulla on työelämässä saavutettuja erityisen merkittäviä ansioita ja kokemusta, joista on hyötyä yliopiston toiminnalle. Yliopisto ei lue työelämäprofessoria varsinaisten professorien ryhmään.

Tampereen yliopistossa journalistiikassa käsitettä vastaava tehtävänimike on ollut vierailijaprofessori. Journalistiikan vierailijaprofessoriksi kutsutaan kokenut journalisti. Tehtävän rahoitti ensimmäiset viisi vuotta vuodesta 2007 Helsingin Sanomain säätiö, mutta sittemmin se on vakinaistettu. Tehtävä täytetään hakumenettelyn kautta.

Turun yliopisto palkkasi ensimmäiset työelämäprofessorit vuonna 2017. Nimityksen avulla yliopistoon saadaan uutta vuorovaikutusta, opetusta ja tutkimusta henkilöiltä, joilla on yhteiskunnan erityisesti tarvitsemaa osaamista. Valinta poikkeaa professorivalinnan mukaisista akateemisista, tieteellisiin ansioihin perustuvista kriteereistä.

## Työelämäprofessorit kansainvälisesti
Englanniksi työelämäprofessorista käytetään useimmiten nimikettä on *professor of practice*, mutta myös nimikkeitä *practice professor*, *professor of the practice* ja *professor of professional practice* käytetään ainakin Yhdysvalloissa. Nimikkeiden yhteydessä voidaan mainita oppiaine tai aihepiiri, johon opettajan antama käytännön opetus kohdistuu. Usein tehtävän edellytyksenä on vankka, vähintään vuosikymmenen mittainen ammatillinen työskentely korkeassa tai johtavassa asemassa korkeakoulumaailman ulkopuolella yksityisen tai julkisen sektorin palveluksessa, jonka tausta ja tietämys katsotaan erityisen arvokkaaksi yliopiston opiskelijoille ja muulle henkilökunnalle. Britanniassa esimerkiksi Warwickin yliopistossa käytetään professor of practice -nimikettä.

## Lähteet
Fern Sutherland

**Fern Sutherland** (s. 1987 Uusi-Seelanti) on näyttelijä, joka on tullut maailmalla tunnetuksi lähinnä televisiosarjoista *[[Almighty Johnsons]]* Dawnin osassa vuosina 2011–2013 sekä Suomessakin esitetyssä rikossarjassa *[[Murhia ja kantrimusiikkia]]* (englanniksi *The Brokenwood Mysteries*) vuosilta 2014–2023 ylikonstaapeli Kristin Simsin osasta. Tässä hän on toisessa pääosassa komisario Mike Shepherdiä esittävän Neill Rean ohella. Sutherlandilla on myös teatteriosia Aucklandissa vuodesta 2008 alkaen.

## Aiheesta muualla
*Fern Sutherland International Movie Databasessa

## Lähteet
Hanna Räsänen

**Hanna Räsänen** (ent. **Huttunen**, s. 14. huhtikuuta 1969 Outokumpu) on suomalainen poliitikko. Hänet valittiin vuoden 2019 sekä vuoden 2023 eduskuntavaaleissa keskustan kansanedustajaksi Savo-Karjalan vaalipiiristä.  Räsänen on lisäksi Outokummun kaupunginhallituksen puheenjohtaja. Koulutukseltaan hän on metsätalousinsinööri. Räsäsen puoliso on vuoden 2001 tangokuningas ja iskelmälaulaja Erkki Räsänen.

## Ura
Ennen valintaansa kansanedustajaksi Räsänen on toiminut rautakauppaketju Joensuun Puukeidas Oy:n toimitusjohtajana. Hän on ollut myös Suomen Yrittäjien jäsen.

## Poliittinen toiminta
Eduskunnassa Räsänen on jäsenenä hallintovaliokunnassa ja puolustusvaliokunnassa sekä varajäsenenä perustuslakivaliokunnassa. Lisäksi Räsänen toimii Kansaneläkelaitoksen tilintarkastajana ja kuuluu Nesteen sidosryhmien neuvottelukuntaan.

Räsänen tuki eduskunnassa esitystä irtautua kansainvälisestä henkilömiinat kieltävästä Ottawan sopimuksesta.

## Näkemykset
### Arvot
Räsänen sijoittuu vaalikonevastausten perusteella poliittiseen keskustaan. *[[Yle]]n* vaalikoneessa Räsänen sijoittuu arvoasteikolla konservatiiviselle puolelle. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Räsänen on kallellaan kansalliskonservatismiin (TAN). HS:n vaalikoneeseen Räsäsen antamissa näkemyksissä korostuu voimakkaimmin mielipiteet koskien maaseudun vahvempaa roolia.

### Teemat
Räsänen on profiloitunut teemoissa koskien Itä-Suomen elinvoimaa, turvallisuutta ja elämäntapaa.

## Lähteet

## Aiheesta muualla
* 
* Hanna Räsäsen kotisivut
Geiger

**Geiger** on muun muassa seuraavien henkilöiden sukunimi:

* Abraham Geiger (1810–1874), saksanjuutalainen rabbi, yksi reformijuutalaisuuden perustajista
* Alexandra Geiger (s. 1974), saksalainen laulaja, Geschwister Hofmann -duon jäsen
* Christina Geiger (s. 1990), saksalainen alppihiihtäjä
* Dennis Geiger (s. 1998), saksalainen jalkapalloilija
* Hans Geiger (1882–1945), saksalainen fyysikko, geigermittarin keksijä
* John Geiger (1873–1956), yhdysvaltalainen soutaja
* Karl Geiger (s. 1993), saksalainen mäkihyppääjä
* Katja Geiger, ”Katja of Sweden” (1920–2017), ruotsalainen muotisuunnittelija
* Mark Geiger (s. 1974), yhdysvaltalainen jalkapallotuomari
* Paul Geiger (s. 1992), kanadalainen jääkiekkoilija
* Rupprecht Geiger (1908–2009), saksalainen taidemaalari
* Vinzenz Geiger (s. 1997), saksalainen yhdistetyn hiihtäjä
* Wacław Geiger (1907–1988), puolalainen säveltäjä, laulaja, kapellimestari ja kuoronjohtaja.
Jared Wilson

**Jared Wilson** (s. 27. elokuuta 1994 Calgary, Alberta, Kanada) on kanadalainen ammattilaisuransa lopettanut jääkiekkopuolustaja. Wilson pelasi lyhyellä ammattilaisurallaan ECHL- ja AHL-liigoissa, sekä vuoden SM-liigassa Vaasan Sportissa.

## Ura
Wilson loi junioriuransa kotikaupungissaan Albertan Calgaryssa. Kaudella 2011–2012 hän oli AMHL-juniorisarjassa tehoilla 12+20=32 pelipaikastaan huolimatta Calgary Royalsin paras pistemies ja syöttäjä. Wilson sijoittui koko sarjan puolustajien pistepörssissä toiseksi edellään vain Leduc Oil Kingsin Kord Pankewicz. Samana keväänä hän pelasi kolme playoff-ottelua AJHL-junioriliigan Okotoks Oilersissa.

Kaudeksi 2012–2013 Wilson siirtyi BCHL-junioriliigan Alberni Valley Bulldogsiin. Hän oli joukkueen tehokkain puolustaja tehoilla 10+23=33. Wilson jakoi koko liigan puolustajien maalipörssin toisen sijan Surrey Eaglesin Devon Toewsin kanssa edellään vain Salmon Arm Silverbacksin Shane Hanna sekä puolustajien pistepörssin kahdeksannen sijan kolmen muun pelaajan kanssa. Pudotuspeleissä hän oli pelipaikastaan huolimatta viidellä osumallaan Bulldogsin paras maalintekijä Manny Gialedakisin kanssa. Kesken kauden 2013–2014 Wilson siirtyi Vernon Vipersiin, jonka tehokkain puolustaja hän oli tehoilla 5+23=28. Wilson teki BCHL:n runkosarjassa kaikkiaan tehot 8+29=37, joilla hän jakoi liigan puolustajien pistepörssin kuudennen sijan Chilliwack Chiefsin Kiefer McNaughtonin kanssa.

Vuodet 2014–2018 Wilson kävi Rensselaer Polytechnic Institutein yliopistoa. Hän oli *Sophomore -vuotenaan* 2015–2016 joukkueensa eniten maaleja tehnyt puolustaja kuudella osumallaan. *Junior -vuotenaan* 2016–2017 Wilson oli tehoilla 11+6=17 RPI:n toiseksi paras maalintekijä Riley Bourbonnaisin jälkeen sekä tehokkain puolustaja. *Senior -vuotenaan* 2017–2018 hän nousi joukkueen kapteeniksi. Wilson oli seitsemällä osumallaan RPI:n kolmanneksi paras maalintekijä William Reillyn ja Billy Jerryn kanssa. Viimeisen yliopistokautensa päätyttyä, maaliskuussa 2018 hän siirtyi ECHL-joukkue Toledo Walleyeen, jossa kymmenen runkosarja- ja kymmenen playoff-ottelua tehden kolme syöttöpistettä.

Heinäkuussa 2018 Wilson teki vuoden mittaisen AHL-sopimuksen Bakersfield Condorsin kanssa.  Wilson osallistui samana syksynä myös Edmonton Oilersin tulokasleirille. Hän pelasi kauden 2018–2019 aikana lopulta vain yhden AHL-ottelun Condorsissa. Suurin osa Wilsonin kaudesta eteni ECHL-joukkue Wichita Thunderissa, jossa hän teki 49 runkosarjaottelussa tehot 1+17=18.

Kaudeksi 2019–2020 Wilson siirtyi vuoden mittaisella sopimuksella SM-liigajoukkue Vaasan Sportiin. Wilson ei saanut merkittävää roolia Sportissa, mutta oli SM-liigan jäähytilastojen kärkipäässä. Hän teki kauden aikana 54 ottelusssa tehot 1+4=5 ja sai 96 rangaistusminuuttia. Kauden 2019–2020 jälkeen Wilson ei ole pelannut missään.

## Tilastot

## Lähteet
*
*
*

### Viitteet
Safran Aircraft Engines

**Safran Aircraft Engines** (ennen **Snecma**, *Société Nationale d'Étude et de Construction de Moteurs d'Avion*) on ranskalainen lentokonemoottorivalmistaja, jota pidetään maailman vanhimpana alallaan.

Yritys perustettiin vuonna 1945 nimellä SNECMA kun Gnome-Rhône kansallistettiin ja sulautettiin Avions Voisinin kanssa yhteen.

Vuonna 1968 yritys hankki haltuunsa Hispano-Suizan. Haltuunotto sisälsi myös Bugattin, Messierin ja Berthiezin.
Yritys on toiminut 1970-lähtien GE Aviationin kanssa valmistamalla CFM56-suihkumoottoreita.

Yritys on nimetty uudelleen nimelle Safran Aircraft Engines ja kuuluu Safraniin.

## Lähteet
Nomentia

**Nomentia Oy** (entinen **Analyste Oy**) on Suomessa, Pohjoismaissa ja Keski-Euroopassa toimiva yritys, joka tarjoaa maksuliikennepalvelu- ja kassaennustamisratkaisuja kaiken kokoisille yrityksille. Yhtiön tuotteita ovat Nomentia Cash Management, Nomentia Banking ja Nomentia Treasury Management. Yhtiö on markkinajohtaja Suomessa ja sillä on maailmanlaajuisesti lähes 1&nbsp;800 asiakasta. Yhtiön palveluiden kautta välitettiin yli 1&nbsp;000 miljardin arvosta maksuja vuonna 2021.

Nomentia työllistää kansainvälisesti noin 180 henkilöä ja sillä on työntekijöitä Suomessa Tampereella ja Espoossa, Itävallassa Wienissä, Saksassa, Tukholmassa sekä Alankomaissa. Yhtiön omistavat yhdysvaltalaislähtöinen pääomasijoitusyhtiö Providence Strategic Growth (PSG) ja norjalainen pääomasijoitusyhtiö Verdane Capital.

## Historia
Analyste perustettiin vuonna 2018, kun Basware myi sille maksuliikenne- ja finance-liiketoimintansa. Analysten historia ulottuu kuitenkin aina 1980-luvulle, jolloin yritys alkoi ensimmäisen kerran tarjota maksuliikennepalveluita yrityksille. Basware osti Analysten vuonna 2006, jonka brändin alla Analyste toimi vuoteen 2018 asti. Vuonna 2020 Analyste Oy yhdistettiin OpusCapita Oy:stä irrotetun Cash Management -liiketoimintayksikön kanssa ja yhtiö sai uuden nimen Nomentia. Vuonna 2021 Nomentia osti itävaltalaisen Tipco GmbH:n.

## Lähteet
* https://www.nomentia.com/
Safran Helicopter Engines

**Safran Helicopter Engines** (ennen **Turbomeca** ja sen tytäryhtiö **Microturbo**) ovat Safran-konserniin kuuluvia helikopteri- ja ohjusmoottorivalmistajia.

Turbomecan perustivat vuonna 1938 Puolasta Ranskaan muuttanut Joseph Szydlowski ja André Planiol. Sodan jälkeen Szydlowski työskenteli Pierre Mauboussinin kanssa.

Snecma osti Labinal Groupin ja sen tytäryhtiön Turbomecan vuonna 2000.

Turbomeca on ostanut merkittävän osuuden etelä-afrikkalaisesta Denel Airmotivesta vuonna 2002 ja perustanut Turbomeca Africa -yrityksen. Vuonna 2017 Denel sai luvan ostaa Turbomeca African, josta Safran omisti 51% ja Denel 49%.

## Tuotteet
### [[Potkuriturbiini]]t ja [[turbiinimoottori]]t
* Turbomeca Arrano
* Turbomeca Arriel
* Turbomeca Arrius
* Turbomeca Artouste
* Turbomeca Astazou
* Turbomeca Bastan
* Turbomeca Makila
* Turbomeca TM 333
* Turbomeca Turmo

### [[Turbojetti|Turbojetit]]
* Turbomeca Marboré
* Turbomeca Palas
* Turbomeca Palouste
* Turbomeca Gabizo

### [[Ohivirtausmoottori]]t
* Turbomeca Astafan
* Turbomeca Aubisque

### Yhteistyöprojekteja
* HAL/Turbomeca Shakti/Ardiden - HAL:n kanssa yhteistyössä
* MTR MTR390 - Rolls-Roycen kanssa yhteistyössä
* Rolls-Royce Turbomeca RTM322 - Rolls-Roycen kanssa yhteistyössä
* Rolls-Royce Turbomeca Adour - Rolls-Roycen kanssa yhteistyössä

### Microturbo/Safran Power Units -yritykset
* Microturbo SG 18
* Microturbo TRS 18
* Microturbo TRI 40
* Microturbo TRI 60
* Microturbo TRI 80
* Microturbo Cougar
* Microturbo Eclair
* Microturbo Lynx

## Lähteet
Martha Roby

**Martha Kehres Roby** (o.s. **Dubina**; s. 26. heinäkuuta 1976 Montgomery, Alabama) on yhdysvaltalainen poliitikko, joka kuuluu Yhdysvaltain republikaaniseen puolueeseen. Hän istui Yhdysvaltain edustajainhuoneen jäsenenä Alabaman toisesta vaalipiiristä 2011&ndash;2021.

Robylla on tutkinnot New Yorkin ja Samfordin yliopistoista.

Roby on naimisissa Riley Robyn kanssa ja heillä on kaksi lasta.

## Lähteet
Siilinjärven junaonnettomuus

**Siilinjärven junaonnettomuus** tapahtui 12. heinäkuuta 1924 Toivalan ja Siilinjärven asemien välillä, kun K-2-sarjan (myöh. Tk2) veturi numero 418 törmäsi vastaantulevaan hiekkajunaan, jota veti G-1-sarjan (myöh Sk1) höyryveturi 169. Onnettomuudessa menehtyivät jälkimmäisen veturinkuljettaja ja lämmittäjä. Tenderin päällä ollut konduktööri pelastautui hyppäämällä junasta ennen törmäystä, loukkaantuen vakavasti.

## Tapahtumat
Siilinjärven asemapäällikkö oli aamulla lähtenyt junalla Kuopioon, ja matkalla antanut vastaantulevalle sorajunalle luvan tulla postijunaa vastaan Siilinjärvelle odottamaan postijunan sivuuttamista.

Siilinjärven sähköttäjä myöhästyi työvuorostaan saapuen asemalle noin puoli tuntia myöhässä 12.30. Toivalan aseman sähköttäjä yritti tavoittaa Siilinjärven sähköttäjää kello 12.00, mutta kun ei saanut vastausta hän päästi veturin 169 matkaan kohti Siilinjärveä.
Tilanne selvisi sähköttäjille vasta 12.30 kun yhteys Toivalan ja Siilinjärven välille syntyi. Tällöin selvisi, että junat tulevat törmäämään asemien välillä.

Junat törmäsivät kallioleikkauksessa olevassa kaarteessa kello 12.40. Kevyempi G-1 murskaantui täydellisesti, ja tenderissä olleet halot syttyivät palamaan polttaen romuttuneen veturin miehistöineen. K-2 vaurioitui pahoin, ja siinä olleet veturinkuljettaja ja lämmittäjä loukkaantuivat. 

## Seuraukset
Siilinjärven asemapäällikkö tuomittiin 8 kuukaudeksi ja Toivalan aseman sähköttäjä 3 kuukaudeksi vankeuteen törkeistä laiminlyönneistä. Lisäksi heidät määrättiin yhteisvastuullisesti maksamaan yli 300 000 markan korvaukset vahingoista.
Siilinjärven aseman sähköttäjä sai ankaran varoituksen. 

G-1 veturi 169 tuhoutui täydellisesti, ja K-2 veturi 418 korjattiin takaisin palvelukseen.
Vuonna 1959 veturi 418 lähetettiin Yhdysvaltojen Oregoniin lahjaksi "suomalaisille siirtolaisille muistoksi heidän vaikeista ajoistaan siirtolaisuuden alkutaipaleella". Veturi on edelleen nähtävänä Junction Cityssä Oregonissa.

## Lähteet

## Aiheesta muualla
*Veturit törmäyskurssilla
Atsetidiini

**Atsetidiini** eli **atsasyklobutaani** on neliatominen heterosyklinen yhdiste ja sekundäärinen amiini, jonka molekyylikaava on C3H7N.  Se on palava, syövyttävä, väritön neste, jolla on voimakas ammoniakin haju. Atsetidiinista käytetään myös vanhentunutta  nimeä *1,3-propyleeni-imiini* tai *trimetyleeni-imiini* vaikka se ei kemiallisesti olekaan imiini. Atsetidiini on voimakkaampi emäs kuin useimmat sekundääriset amiinit.

## Lähteet

## Aiheesta muualla
*ChemSpider: Azetidine 
*Atsetidiinin käyttöturvallisuustiedote
Terri Sewell

**Terrycina Andrea "Terri" Sewell** (s. 1. tammikuuta 1965 Huntsville, Alabama) on yhdysvaltalainen poliitikko, joka kuuluu Yhdysvaltain demokraattiseen puolueeseen. Hän on istunut Yhdysvaltain edustajainhuoneen jäsenenä Alabaman seitsemännestä vaalipiiristä tammikuusta 2011 lähtien.                                                                                                                               
                                                                                                                                     
Sewell asuu Birminghamissa, Englannissa.                                              

## Lähteet
Patricia Luoto

**Patricia Luoto** (o.s. **Schwarz**, s. 20. tammikuuta 1976 Mannheim) on saksalainen keilaaja. Hän on saavuttanut useita mitaleja Euroopan-mestaruuskilpailuissa. Vuonna 2011 hän saavutti maailmanmestaruuskilpailuissa pronssia joukkuekilpailussa.

Patricia Luodon puoliso on suomalainen keilaaja Mika Luoto.

## Lähteet
Sangita Kulathinal

**Sangita Bijoy Kulathinal** (o.s. **Karia**; s. 1970) on intialainen tilastotieteen professori. Hän työskentelee Helsingin yliopistossa ja on erikoistunut terveydenhuollon parissa käytettäviin tilastollisiin menetelmiin. Kulathinal on Helsingin yliopiston ensimmäinen naisprofessori matematiikan ja tilastotieteen osastolla. 

Kulathinal opiskeli tilastotiedettä Punen yliopistossa. Hän suoritti alemman korkeakoulututkinnon (B.Sc.) vuonna 1990, valmistui maisteriksi (M.Sc. 1992; M.Phil. 1994) ja tohtoriksi vuonna 1996. Hänen englanninkielinen väitöskirjansa on otsikoitu *Competing Risks and Coherent Systems: A Nonparametric Study Under Dependent Models*. Hän on Helsingin yliopiston tilastotieteen dosentti (2007–) ja Tampereen yliopiston biometrian dosentti (2008–).

Kulathinal työskenteli Punen yliopiston tilastotieteen laitoksella (1992–1995). Väiteltyään hän tuli Suomeen 1990-luvulla post-doc-tutkijaksi Rolf Nevanlinna -instituuttiin (1996–1997) ja vieraili alankomaalaisessa Delftin teknillisessä yliopistossa (1997). Seuraavana vuonna hän työskenteli jonkin aikaa tilastotieteen parissa Leiraksen palveluksessa. 

Kansanterveyslaitoksen vanhempana tutkijana Kulathinal toimi vuosina 1999–2006, jona aikana hän vieraili IIT Kanpurissa (2004–2005). Vuonna 2006 Kulathinal oli vieraileva tilastotieteilijä Australiassa (Hunter New England Population Health, Newcastle, New South Wales) ja työskenteli Helsingin yliopistossa vanhempana tutkijana. Hän työskenteli vuoden Intian New Delhissä (IC Health Scientific Secretariat, Centre for Chronic Disease Control, 2006–2007). Huhti-kesäkuun 2007 hän työskenteli Suomen syöpärekisterin vanhempana tutkijana ja sitten Helsingin yliopiston vanhempana tutkijana syksyyn 2008 saakka. Keväästä 2009 lähtien hän toimi Terveyden ja hyvinvoinnin laitoksen vanhempana tutkijana. Työuran ohella on tehnyt myös vapaaehtoistyötä muun muassa osallistumalla intialaisen INSEED-järjestön (The Indic Society for Education and Development) toimintaan.  

## Lähteet
Lisa Renlund

**Lisa (Liza) Renlund** (s. 21. helmikuuta 1997 Ruotsi) on ruotsalainen jalkapalloilija, pelipaikaltaan hyökkääjä. Hän edustaa Damallsvenskan-seura Piteåta. Renlund on edustanut Ruotsin alle 17-vuotiaiden naisten jalkapallomaajoukkuetta.

## Lähteet
Bristol Siddeley

**Bristol Siddeley** oli brittiläinen lentokonemoottorien valmistaja.
Yritys perustettiin kun Bristol Aeroplane Companysta irrotettu Bristol Aero Engines yhdistyi Armstrong Siddeleyn kanssa vuonna 1958.

Vuonna 1961 yritys hankki de Havillandista ja Blackburnista eriytyneet moottorivalmistajat.

Bristol Siddeley sulautui Rolls-Royce -yhtiöön vuonna 1966.

## Moottorit
* Bristol Siddeley Orpheus
* Bristol Siddeley Pegasus
* Bristol Olympus
* Bristol Proteus
* Bristol Theseus

## Lähteet
John Jones

**John Jones** voi tarkoittaa seuraavia henkilöitä:

* John Jones (1810–1869), walesilainen runoilija
* John Jones Maesygarnedd (1597–1660), walesilainen sotilas
* John Paul Jones (1747–1792), yhdysvaltalainen sotilas
* John Thomas Jones (1783–1843), Royal Engineersin pääministeri
* John Paul Jones (s. 1946), brittiläinen muusikko
* John P. Jones (1829–1912), englantilainen poliitikko
* John S. Jones (1836–1903), yhdysvaltalainen poliitikko
* John H. Jones (1873 – 1955), brittiläinen jalkapalloilija

## Katso myös
* Johnny Jones
* Jonathan Jones
Broome

**Broome** on satamakaupunki Australiassa Länsi-Australian osavaltiossa. Kaupungissa oli lähes 14&nbsp;000 asukasta vuoden 2016 väestönlaskennassa.

## Maantiede
Broome sijaitsee Australiassa Länsi-Australian osavaltiossa Intian valtameren Roebuckinlahden pohjoisrannalla. Osavaltion pääkaupunki Perth sijaitsee 2&nbsp;240 kilometriä lounaaseen.

### Ilmasto
Broomessa on Köppenin ilmastoluokituksen mukaan subtrooppinen aroilmasto. Vuoden ympäri on kuumaa, kesällä on sadekausi ja talvisin kuivakausi. Yli 50 viimeisimmän vuoden ajanjaksolla kaupungin vuoden keskilämpötila on noin 27&nbsp;°C ja keskimääräinen sademäärä 560 millimetriä. Joulukuu on lämpimin kuukausi. Silloin vuorokauden keskilämpötila on noin 31&nbsp;°C. Viilein kuukausi on heinäkuu, jolloin keskilämpötila on noin 21&nbsp;°C. Sateisin kuukausi on tammikuu, jolloin sataa keskimäärin noin 170 millimetriä. Elokuu puolestaan on kuivin kuukausi. Silloin keskimääräinen sadanta on 3 millimetriä.

## Lähteet

## Aiheesta muualla
Bunbury

**Bunbury** on kaupunki Australiassa Länsi-Australian osavaltiossa. Kaupungissa oli noin 71&nbsp;100 asukasta vuoden 2016 väestönlaskennassa.

## Ilmasto
Bunburyssa on Köppenin ilmastoluokituksen mukaan kuumakesäinen välimerenilmasto. Kesällä on lämmintä sekä kuivaa ja talvisin leutoa sekä sateista. Yli sadan viimeisimmän vuoden ajanjaksolla kaupungin vuoden keskilämpötila on noin 16&nbsp;°C ja keskimääräinen sademäärä 560 millimetriä. Tammikuu on lämpimin kuukausi. Silloin vuorokauden keskilämpötila on noin 21&nbsp;°C. Viilein kuukausi on heinäkuu, jolloin keskilämpötila on noin 12&nbsp;°C. Korkein kaupungissa mitattu lämpötila on 41&nbsp;°C ja alin 0&nbsp;°C. Sateisin kuukausi on kesäkuu, jolloin sataa keskimäärin noin 180 millimetriä. Tammikuu puolestaan on kuivin kuukausi. Silloin keskimääräinen sadanta on 0 millimetriä.

## Lähteet

## Aiheesta muualla
Yhden naisen hautajaiset

**Yhden naisen hautajaiset** on suomalaisen laulaja-lauluntekijä Elisa Tiilikaisen ensimmäinen sooloalbumi. Tiilikainen on tullut tunnetuksi Haloo Helsinki! -yhtyeessä käyttämällään Elli Haloo -nimellä. Soololevyllään hänen taiteilijanimensä on Ellips. Albumi sijoittui ensimmäisellä listaviikollaan Suomen virallisen albumilistan ensimmäiselle sijalle.

*Yhden naisen hautajaiset* oli Radio Helsingin viikon albumina albumin julkaisun jälkeiselle viikolla.

## Tuotanto
Tiilikainen on säveltänyt ja sanoittanut levyn lukuun ottamatta kappaleita ”Lasityttö” (sävellys Tiilikainen, Matti Mikkola, Timo Kämäräinen) ja ”Magnum opus” (sävellys Tiilikainen, Mikkola). Tiilikaisen mukaan albumin sanoitukset käsittelevät ”ennen kaikkea selviytymistä”. Niissä käsitellään myös parisuhdetta, yksinäisyyttä, syrjäytymistä, päihdeongelmia sekä kuolemaa ja sen pelkoa.

Albumin on tuottanut Matti Mikkola. Albumin kappaleiden taustat soittavat sama kokoonpano kuin Ellipsin keikoilla: Sami Kuoppamäki (rummut), Juho Kanervo (basso), Timo Kämäräinen (kitarat), Janne Puurtinen (koskettimet) ja Markus Pajakkala (puhaltimet).

## Kappaleet

## Singlet
Albumin ensimmäinen single ”Maailma on rikki” julkaistiin 18. tammikuuta 2019. Kappale nousi ensimmäisellä listaviikollaan Suomen virallisen singlelistan 10:nneksi, joka on myös sen ainut listasijoitus kyseisellä listalla. Radiosoittoa mittaavalla radiolistalla ”Maailma on rikki” nousi suoraan 23. soitetuimmaksi kappaleeksi, mutta putosi sadan soitetuimman joukosta toisen viikon jälkeen. Viikolla 8/2019 kappale nousi jälleen listan sijalle 88, jonka jälkeen se jatkoi nousuaan parhaimmillaan sijalle 20 (14/2019). Albumilla kappaleen kesto on 5 minuuttia ja 14 sekuntia, mutta radiosoittoa varten kappaleesta on tehty niin kutsuttu ”radio edit”, jonka kesto on 4 minuuttia ja 27 sekuntia.

Toinen single ”Kolera-allas” julkaistiin 20. maaliskuuta 2019.

## Arvostelut
Albumin tyyliä on kauttaaltaan verrattu 1970-lukumaiseksi. Genreinä sitä on kuvailtu progeksi, ”suomiloverockiksi”, ”hippirockiksi” sekä paikoin jopa iskelmälliseksi (”Kolera-allas”).

Arvosteluissa on kehuttu tuottaja Matti Mikkolan luomaa äänimaailmaa ja hänen tekemiään sovituksia. Sovituksia on kuvailtu paikoin jopa paremmiksi kuin itse sävellyksiä. Mikkolan luomat yksityiskohdat pitävät albumikokonaisuuden mielenkiintoisena. Helsingin Sanomien arviossa albumia kuvailtiin ”ulkokuoreltaan komeaksi, jolla on yksi loistava biisi, muutama hyvä ja pari helpommin unohtuvaa.” Samoilla linjoilla oli Rumba-lehti, jonka mukaan ensimmäisenä singlenä julkaistua ”Maailma on rikki” -kappaletta lukuun ottamatta muut kappaleet eivät ole samalla tasolla. Arviossa kuitenkin kehuttiin, että albumilla on ”poikkeuksellisen hienosti soitettua musiikkia”.

Rumban arviossa albumin parhaiksi kappaleiksi nostettiin ”Lasityttö” ja ”Lintu joka lensi ikkunaan” -kappaleet.

### Arviot
* Helsingin Sanomat: 
* Rumba: 7,2/10

## Lähteet
Leena Jokiniemi

**Leena Jokiniemi** (ent. **Pulliainen**, s. 28. elokuuta 1960 Haapajärvi) on suomalainen keilaaja. Hän on voittanut maailmanmestaruuden joukkuekilpailussa sekä saavuttanut kolme Euroopan-mestaruusmitalia. Joukkueiden Euroopan cupin hän on voittanut kahdesti. Hän aloitti keilailun helsinkiläisessä Missizippi-seurassa mutta on suurimman osan urastaan edustanut Mercuria.

Leena Jokiniemi, silloiselta nimeltään Pulliainen, voitti ensimmäisenä naisena Ballmaster-turnauksen tammikuussa 1994. Toukokuussa 1994 hän voitti henkilökohtaisen Suomen-mestaruuden Tuona vuonna hän nousi Suomen maajoukkueeseen ja oli mukana kesäkuussa joukkueiden Euroopan cupissa, jossa Suomi sijoittui viidenneksi. Henkilökohtaisessa Euroopan cupissa syyskuussa Jokiniemi saavutti hopeaa.

Helmikuussa 1995 Jokiniemi voitti kolme Pohjoismaiden-mestaruutta, joista yksi tuli henkilökohtaisesta kilpailusta. Heinäkuussa Renon MM-kilpailuissa Jokiniemi voitti joukkuekilpailun kultaa yhdessä Jaana Puhakan, Pauliina Aallon, Anu Peltolan ja Heta-Maija Allenin kanssa. Mercurin joukkueessa Jokiniemi voitti vuonna 1995 joukkueiden Suomen-mestaruuden ja SM-liigan mestaruuden.

Jokiniemi piti maailmanmestaruusvuoden jälkeen taukoa huippukeilailusta mutta oli voittamassa SM-liigan mestaruutta vuosina 1996 ja 1999. Hän palasi maajoukkueeseen 2000-luvun alussa. Vuonna 2000 hän kuului Euroopan cupin voittaneeseen joukkueeseen  ja saavutti joukkueiden maailmancupissa hopeaa. Mercurin riveissä hän voitti joukkueiden Suomen-mestaruuden. Helmikuussa 2001 Jokiniemi voitti Pohjoismaiden-mestaruuden joukkuekilpailussa sekä saavutti hopeaa sekaparien kilpailussa ja pronssia naisten parikilpailussa. Kesäkuussa 2001 Aalborgin EM-kilpailuissa Jokiniemi saavutti hopeaa singlessä ja joukkuekilpailussa sekä pronssia Heta-Maija Allenin kanssa parikilpailussa. Vuonna 2001 Mercur voitti jälleen SM-liigan mestaruuden.

Jokiniemi kuului Euroopan Cupin joukkueeseen vielä vuonna 2002, jolloin Suomi voitti kultaa voitettuaan loppuottelussa Saksan 382–366, ja vuonna 2004, jolloin Suomi saavutti hopeaa hävittyään loppuottelussa Englannille 430–438. Joukkueiden maailmancupissa Suomi jäi seitsemänneksi vuonna 2004. Viimeisimmän SM-liigamestaruutensa Mercurin joukkueessa Jokiniemi voitti vuonna 2008.

Jokiniemi on jatkanut keilailua 2010-luvulla seniorisarjassa. Hän voitti seniorien Suomen-mestaruuden vuonna 2012 ja kolme Euroopan-mestaruutta vuonna 2015.

Jokiniemi on kaksi kertaa keilannut täyden 300 pisteen sarjan: Lohjalla joulukuussa 1995 ja Tapiolassa toukokuussa 1998.

## Lähteet
Beate Koch

**Beate Koch** (s. 18. elokuuta 1967 Jena, Itä-Saksa) on saksalainen uransa päättänyt yleisurheilija, joka kilpaili keihäänheitossa. Hänen ainoa olympiamitalinsa tuli, kun hän saavutti kesäolympialaisissa 1988 naisten keihäänheiton pronssia 67,30 metrin tuloksella. Hän edusti kilpailussa Itä-Saksaa. Koch heitti henkilökohtaisen ennätyksensä 70,76 metriä vuonna 1989.

## Lähteet
Sandstone (Australia)

**Sandstone** on paikallishallintoalue Australiassa Länsi-Australian osavaltiossa. Alueella oli 89 asukasta vuoden 2016 väestönlaskennassa.

## Lähteet
Annikki Mäkelä

**Aino Annikki Mäkelä-Carter** (o.s. **Mäkelä**; s. 10. heinäkuuta 1954 Ylöjärvi) on suomalainen insinööri ja metsätieteilijä, joka on toiminut Helsingin yliopiston metsänhoitotieteen professorina.

Mäkelä tuli ylioppilaaksi Hämeenlinnan yhteiskoulusta vuonna 1973. Hän valmistui Teknillisestä korkeakoulusta diplomi-insinööriksi (1980) ja tekniikan lisensiaatiksi (1982); molempien tutkintojen alana oli systeemiteoria. Tohtoriksi hän valmistui Helsingin yliopiston maatalous-metsätieteellisestä tiedekunnasta (MMT 1988). Mäkelän englanninkielinen artikkeliväitöskirja  (1988) oli otsikoitu *Models of pine stand development : an eco-physiological systems analysis*. Helsingin yliopiston metsäbiologian dosentti hän on ollut keväästä 1991.

Työurallaan Mäkelä toimi Suomen Akatemian tutkimusassistenttina (1981–1985), jona hän oli vieraileva tutkija Britanniassa (The Grassland Research Institute, 1982–1983) ja osallistui Itävallassa sijaitsevan Kansainvälinen soveltavan systeemianalyysin instituutin IIASA:n (International Institute for Applied Systems Analysis) nuorten tutkijoiden kesäohjelmaan (1984). Hän työskenteli sitten IIASA:n tutkijana (1985–1987) ja Suomen Akatemian nuorempana tutkijana (1987–1995). Hän vieraili tutkijana Britanniassa (Forestry Commission, 1988–1989). Sittemmin hän oli Helsingin yliopiston projektitutkija (1995–1998), Suomen Akatemian akatemiatutkija (1998–2003) ja Helsingin yliopiston lehtori (2003–2005). Helsingin yliopiston metsänhoitotieteen, erityisesti boreaalisen metsän tuotosekologian professorina hän on toiminut vuodesta 2005. 

Suomalaisen Tiedeakatemian jäsen Mäkelä-Carter on ollut vuodesta 2004. Hän on Suomen Valkoisen Ruusun ritarikunnan ensimmäisen luokan ritari (SVR R1, 2015).

Hänen puolisonsa on ollut vuodesta 1988 lähtien Suomen ympäristökeskuksen tutkimusprofessori Timothy Carter. 

## Lähteet

## Aiheesta muualla
*Annikki Mäkelän Google Scholar -profiili  (scholar.google.com)
*Annikki Mäkelä. University of Helsinki, Department of Forest Sciences  (researchgate.net)
*Lasse Leipola (4.2.2019) Jos Suomessa ei hakata, kaatuuko muualla enemmän metsää? Näin vastaavat asiantuntijat (vihrealanka.fi)
Brit Sandaune

**Brit Sandaune** (s. 5. kesäkuuta 1972 Skatval, Trøndelag) on norjalainen entinen jalkapalloilija, joka pelasi puolustajana. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.

## Lähteet
Aini Lagus

**Aini Lovisa Lagus** (6. kesäkuuta 1879 Peltosalmi, Iisalmi – 1. kesäkuuta 1978) oli suomalainen kotitalousopettaja ja kotitalouskoulun johtaja.

Laguksen vanhemmat olivat maanviljelysneuvos Johannes Lagus ja Sofia Brax. Lagus kävi tyttökoulun (1895) ja valmistui Sippolan maatalous- ja puutarhakoulusta 1902. Hän opiskeli puutarha-alaa Saksassa 1907 ja Tanskassa 1912.

Lagus työskenteli kasvitarhanhoidonopettajana Peltosalmen maanviljelyskoulussa, sittemmin maamieskoulussa 1902–1917, Kuopion maanviljelysseuran kiertävänä kasvitarhanhoidon neuvojana 1903–1905, opettajana Tuunaansaaren kotitalouskoulussa 1911, sekä Sippolan maatalous- ja puutarhakoulussa 1912–1915. Sen jälkeen hän toimi Peltosalmen kotitalouskoulun johtajana 1915–1917, kotitalouskoulun opettajana 1916-1951 ja kotitalouskoulun johtokunnan puheenjohtajana 1954-1959. Koulu oli perustettu hänen kotitilalleen..

## Julkaisut
* Helmi Hannula: *Kodinhoito oppikirja kotitalousopetusta varten*, liitteen kirjoittaneet Sophie Calonius ja Aini Lagus. Jyväskylä: Gummerus, 1920 – 4.p., Gummerus, 1931
* *Pienviljelijän emännän kotitalous*, Aini Lagus. Kerava: Suomen maatalousseurojen keskusliitto, 1923. Suomen maatalousseurojen keskusliiton julkaisuja n:o 9
* *Iisalmen maalais-marttayhdistyksen 40-vuotikertomus*, yhdistyksen asiakirjoista koonneet: vv. 1899-1918 Aini Lagus, vv. 1919-1938 Aada Nevalainen. Kuopio: Iisalmen maalais-marttayhdistys, 1938

## Lähteet

## Kirjallisuutta
* *Aini Lagus muistelmien valossa* toim. Eino Nivanka, Kalevi Lagus.  Iisalmen seurakunta, 1979 

## Aiheesta muualla
* Naisten äänioikeus oli pitkän ponnistelun tulos Radio-ohjelma 1.10.1966 (32 min) Muun muassa Aini Lagus.